ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ ሽረ እንዳስላሰ፡ መናእሰይ ወተሃደራዊ መካይን ዓጊቶም 9 ጥሪ 2019 ትማሊ ረፋድ ካብ ከባቢ ሽረ እንዳስላሰ ብቐረባ ርሕቐት ኣብ ትርከብ ማይኣድራሻ ኣብ ትበሃል ከባቢ ዝተፈላለየ ኣፅዋር ከምዝፀዓናን ልዕሊ 50 ከምዝኾናን ዝንገረለን ወተሃደራዊ መካይን ኦራላት ናብ ማእኸል ሃገር እንትሓልፋ፡ ብመናእሰይ እቲ ከባቢ ተዓጊተን ክምለሳ ተገይረን። እቶም መናእሰይ፡ ነተን ወተሃደራዊ መካይን ንከይሓልፋ ኣብ መንገዲ ብምድቃስን መንገዲ ብምዕፃውን ብምቅዋምን እዩ ዓጊቶምወን። እቲ ኩነታት ምስተጋደደ ተኹሲ ጠያይቲ ከምዝነበረን ደሓር ህዝቢ እናወሰኸ ምስመፅአ ድማ እተን መኻይን ኣብ ከተማ ሽረ እንዳስላሰ ናብ ዝርከብ ስታድዮም ንክኣትዋ ከምዝተገብረ ነቲ ክስተት ዝተመልከተ ጋዜጠኛ ቢቢሲ ትግርኛ ሓቢሩልና። ሓሙሽተ ናይ ኣዘዝቲ መካይንን ኣስታት 30 ኦራላትን ድማ ናብ ስታድዮም ሽረ ክኣትዋ ተገይሩ ይብል:: ዶክተር ደብረፅዮን ገብረሚካኤል፡ ትማሊ ኣማሽዮም ኣብ ዝሃቡዎ መግለፂ፡ በቶም መናእሰይ ዝተወስደ ስጉምቲ ልክዕ ኣይኮነን ዝብል ምላሽ ሂቦም። "እቲ ህዝቢ ግር ኢልዎ ኣሎ" ቢቢሲ ዘዘራረቦም፡ ኣብቲ ተቓውሞ ካብ ሞንጎ ዝተሳተፉ ኣይተ ገብረእግዚኣብሄር ገብረሩፋኤል፡ ኣብቲ ከባቢ ካብ ዝርከብ ወተሃደራዊ መኽዘን እተን ኦራላት ብሕቡእ ኣፅዋር ፅዒነን ክወፃ ከምዝነበራን፡ መንእሰይ እቲ ከባብን ነበርትን ከምዝዓገትወን እዩ ዝዛረብ። እቲ መንእሰይ ዝኸልከሉ ምኽንያት ከምዘለዎ ዝዛረቡ ኣይተ ገብረእግዚኣብሄር ፡ "ኣፅዋር ኣውፂእኻ፡ ኮነ ኢልካ ብኻልእ ፀላኢ ንኸጥቕዑና ዝግበር ዘሎ እዩ። ኣብዚ ዘሎ ኣፅዋር ናብ ሸነኽ ግምባር እምበር ናብ ማእኸል ከተማ ክውሰድ ኣይግበኦን" ይብል። ኣብታ ክልል ዘሎ ኣፅዋርን ንብረትን ወናኒኡ እንከይተፈለጠ ፡ ብዘይፍቓድ እዩ ካብ ትግራይ ንክወፅእ እዩ ዘሎ ድልየት፡ ዝብል ኣይተ ገብረእግዚኣብሄር፡ እዚ ኣብ ህዝቢ ቅርታ ከምዝፈጠረን፡ እቲ ህዝቢ ብኸመይ መንገዲ እዚ ውሳነ ንምፍፃም ከምዝተደለየ ንምፍላጥ እዚ ስጉምቲ ከምዝወሰደ እዩ ዝዛረብ። ኣብ ሞንጎ ኢትዮጵያን ኤርትራን ዝነበረ ፅልኢ ክልተ ዓሰርተ ዓመታት ከምዘብቅዐ ምግላፁ ስዒቡ፡ ርክብ ህዝቢ ንህዝቢ እኳ እንተተጀመረን ዶባት እንተተኸፈቱን፡ ሕዚ እውን ግና ገለ ዝረኣዩ ስግኣታት ኣለዉ። ምዕፃው ዶብ ዛላምበሳን ራማን : ዘሎ ምንቅስቓስ ሰራዊትን ድማ ብቐዳምነት ዝፅርሑ ስግኣታት ከምዝኾኑ ይግልፅ። ካብዚ ንላዕሊ ድማ ብወገን ክልል ኣምሓራ ዝንፀባረቕ ዘሎ ኲናት ሓዘል መልእኽታትን ውጥጥ ወሰንን ነቲ ስግኣት የጋድዶ ከምዘሎ ይዝረብ። ዶብ ኦምሓጀር-ሰቲት ሑመራ እንትኽፈት: ጋሻ ኾይኖም ዝትረኸቡ ርእሰ ምምሕዳር ክልል ኣምሓራ ዶብ ከይሰግሩ ኣብ ዝተሰምአ ህዝባዊ ተቓውሞ'ውን እዚ ቅርሕንቲ ተንፅባሪቑ ነይሩ። መንግስታት ዘይዛረብሉ ዳግማይ ምዕጻው ዶብ፡ ህዝቢኸ 'ታይ በለ?
